b'\n_START_ARTICLE_\nAurora Madaula i Gim\xc3\xa9nez\n_START_SECTION_\nHist\xc3\xb2ria\n_START_PARAGRAPH_\nAmb arrels al Bergued\xc3\xa0 per part de la seva fam\xc3\xadlia materna, que provinent d\'Extremadura s\'establ\xc3\xad a Berga per treballar a la col\xc3\xb2nia minera de Sant Corneli de Cercs. Llicenciada en hist\xc3\xb2ria contempor\xc3\xa0nia. \xc3\x89s membre del Grup de Recerca en Estudis Nacionals i Pol\xc3\xadtiques Culturals (GRENPOC) integrat a la C\xc3\xa0tedra Josep Termes de la Universitat de Barcelona. L\'any 2014 public\xc3\xa0 conjuntament amb Agust\xc3\xad Colomines el llibre P\xc3\xa0tria i Progr\xc3\xa9s. La Mancomunitat de Catalunya 1914-1924 (Editorial Comanegra). _NEWLINE_El gener del 2015 va crear A&A Traficants d\'Idees, una empresa de gesti\xc3\xb3 cultural. Despr\xc3\xa9s de diverses estades de recerca als EUA, a les universitats de Nevada i Boston, el juliol del 2017 va presentar la tesi doctoral a la Universitat de Barcelona, Forging nation from exile: International recognition, political alignment and ideological constraints in Basque nationalisms (1956-1977), codirigida pels professor Joseba Agirreazkuenaga i Jordi Casassas. Conjuntament amb Agust\xc3\xad Colomines va preparar i va escriure la introducci\xc3\xb3 del llibre de la professora nord-americana Liah Greenfeld, Pensar con libertad. La humanidad y la naci\xc3\xb3n en todos sus estados (Arpa editores, 2016)._NEWLINE_Col\xc2\xb7labora ass\xc3\xadduament als mitjans de comunicaci\xc3\xb3, en especial a Catalunya R\xc3\xa0dio i Betev\xc3\xa9. Fou una de les promotores de la "llista unit\xc3\xa0ria 1 d\'octubre"._NEWLINE_A les eleccions al Parlament de Catalunya de 2017 fou escollida diputada amb la llista de Junts per Catalunya._NEWLINE_Forma part del grup impulsor de la Crida Nacional per la Rep\xc3\xbablica.'